smcproject/ml-wiki-sentences huggingface dataset:
സ്വയം പ്രവർത്തിക്കുന്ന യന്ത്രങ്ങൾ മുഖേനയുള്ള ആധുനിക അച്ചുനിർമ്മാണത്തിൽ മൌലികമായ മാറ്റമൊന്നുമില്ല; വേഗത വളരെ മടങ്ങു വർധിച്ചിരിക്കുമെന്നുമാത്രമേയുള്ളു.
[കൈ|കൈകൊണ്ടുള്ള]] നിർമ്മാണം ക്ളേശകരവും മന്ദഗതിയിലുമായിരിക്കും.
ഒരുദിവസം ശ.
2,000 മുതൽ 4,000 വരെ അച്ചുകൾ കൈകൊണ്ടു നിർമ്മിക്കുമ്പോൾ യന്ത്രങ്ങൾവഴി ലക്ഷക്കണക്കിന് അച്ചുകൾ വാർക്കുവാൻ കഴിയും.
1838-ൽ ന്യൂയോർക്കിൽ ഡേവിഡ് ബ്രൂസ് ജൂനിയറാണ് അച്ചുനിർമ്മാണത്തിൽ യന്ത്രവത്കരണം ആവിഷ്കരിച്ചത്.
ആ യന്ത്രം കൈകൊണ്ടുതന്നെയാണ് പ്രവർത്തിപ്പിച്ചിരുന്നതെങ്കിലും അച്ചുനിർമ്മാണത്തിൽ ആദ്യകാലത്തുവേണ്ടിവന്ന ക്ലേശങ്ങൾ പാടെ ഒഴിവാക്കിയിരുന്നു.
ഉത്പാദനത്തിന് ഗണ്യമായ വേഗവും കൈവന്നു.
ഇങ്ങനെ നിർമിച്ചിരുന്ന അച്ചുകൾ ഉരച്ചു മിനുസപ്പെടുത്തുന്നതിനും മറ്റും കൈയുടെ സഹായം ആവശ്യമായിരുന്നു.
സ്വയം അച്ചുനിരത്തുന്ന യന്ത്രങ്ങളുടെ ആവിർഭാവത്തോടുകൂടിയാണ് പൂർണമായും യന്ത്രവത്കൃതമായ അച്ചുനിർമ്മാണം നടപ്പായത്.
പത്രങ്ങളുടെ പ്രചാരം ഇതാവശ്യമാക്കിത്തീർത്തു.
ഇങ്ങനെ നിർമ്മിക്കുന്ന മോണോടൈപ്പ് അച്ചുകളിൽ ലെഡിന്റെ അളവ് വളരെ കൂടിയിരിക്കും.
വൻതോതിലുള്ള ഉത്പാദനം ലോക ചരിത്രത്തിൽ ആദ്യമായി നടപ്പാകുന്നത് അച്ചുനിർമ്മാണത്തിലാണ്.
അച്ചടി കണ്ടുപിടിച്ചതിനുള്ള ബഹുമതി യൊഹാൻ ഗുട്ടൻബർഗിന് (1400-68) നല്കപ്പെട്ടിരിക്കുന്നത് വാസ്തവത്തിൽ വൻതോതിലുളള ഉത്പാദനസമ്പ്രദായത്തിന്റെ നാന്ദികുറിക്കൽ അച്ചുനിർമ്മാണത്തിൽക്കൂടി അദ്ദേഹം സാധിച്ചതുകൊണ്ടുകൂടിയാണ്.
അദ്ദേഹം ജനിക്കുന്നതിന് എത്രയോ മുമ്പുതന്നെ ചീനക്കാരും കൊറിയക്കാരും അച്ചടി നടപ്പാക്കിയിരുന്നു.
വേർപിരിക്കാവുന്ന അച്ചുകൾ ഈ പ്രാചീനർതന്നെ ഉണ്ടാക്കിയിരുന്നു.
എന്നാൽ വൻതോതിലുള്ള നിർമ്മാണത്തിന്റെ പ്രത്യേകതകളായ നിഷ്കൃഷ്ടതയും മാനകീകരണവും ഗുട്ടൻബർഗിന്റെ സംഭാവനകളാണ്.
പ്രധാനമായും ലെഡ് (lead), ആന്റിമണി (antimony), ടിൻ (tin) എന്നീ ലോഹങ്ങൾ ഒരു പ്രത്യേക അനുപാതത്തിൽ ചേർത്ത് ഉരുക്കിയാണ് അച്ചുലോഹം നിർമ്മിക്കുന്നത്.
ഈ അനുപാതം മിക്ക നിർമാതാക്കളെയും സംബന്ധിച്ചടത്തോളം ഒരു കച്ചവടരഹസ്യമായി സൂക്ഷിച്ചിരിക്കുന്നതുകൊണ്ട് മിക്കപ്പോഴും വ്യത്യസ്തവുമായിരിക്കും.
ലെഡാണ് എപ്പോഴും കൂടുതൽ ഉണ്ടായിരിക്കുക; ആന്റിമണിയും ടിന്നും അച്ചിന്റെ കടുപ്പം കൂട്ടുവാനും ഉരുകിച്ചേരുന്ന ലോഹമിശ്രം തണുത്തുറയ്ക്കുമ്പോൾ ചുരുങ്ങിപ്പോകാതിരിക്കാൻ ആന്റിമണി സഹായിക്കും.
അതുപോലെ ലോഹമിശ്രം ഉരുകിയ അവസ്ഥയിൽ തടസ്സംകൂട്ടുവാനും ഒഴുകുന്നതിന് ആന്റിമണിയും ടിന്നും സഹായകമാണ്.
ടിൻ ഉപയോഗിക്കുന്നതുകൊണ്ടുള്ള മറ്റൊരു സൌകര്യം ദ്രവണാങ്കം കുറയുമെന്നതാണ്; അതുകൊണ്ട് കൂടുതൽ സമയം ചൂടുപിടിപ്പിക്കേണ്ടതില്ല.
അക്ഷരവടിവിന്റെ പ്രത്യേകതയും അച്ചിനുവേണ്ട ഈടിന്റെ ആവശ്യകതയും അനുസരിച്ച് ഈ ലോഹസങ്കരത്തിൽ അല്പം ചെമ്പുകൂടി ചേർക്കാറുണ്ട്.
കനംകുറഞ്ഞ അക്ഷരങ്ങൾക്കും വളഞ്ഞ അഗ്രങ്ങൾ വച്ചുള്ള അക്ഷരവടിവുകൾക്കും ഇറ്റാലിക്സ് (italics) പോലെ ചരിഞ്ഞ അക്ഷരമുഖങ്ങൾക്കും അച്ചുകൾ നിർമ്മിക്കുമ്പോൾ തീർച്ചയായും ചെമ്പ് ചേർത്തിരിക്കേണ്ടതാണ്.
ചെമ്പുചേർത്ത അച്ചുകൾക്ക് തേയ്മാനം താരതമ്യേന കുറവായിരിക്കും.
അച്ചിന്റെ അളവുകൾ
അച്ചുകൾ പല വലിപ്പത്തിലും ആകൃതിയിലും നിർമ്മിക്കപ്പെടുന്നുണ്ട്.
എന്നാൽ ലോകത്ത് എവിടെയും ഏതു ഭാഷയിലും നിർമ്മിക്കപ്പെടുന്ന അച്ചുകളുടെ ഉയരം ഒരുപോലെയിരിക്കും.
അതുപോലെ ഒരേ അളവിലുള്ള അക്ഷരങ്ങളാണെങ്കിലും അവയുടെ ആകൃതിവ്യത്യാസം അനുസരിച്ച് അച്ചുകളുടെ വണ്ണത്തിനു വ്യത്യാസമുണ്ടാകാമെങ്കിലും ഒരളവിലുള്ള അച്ചുകളുടെ ഉടൽവീതി എപ്പോഴും തുല്യമായിരിക്കും.
ഈ ഉടൽവീതി അനുസരിച്ചാണ് അച്ചുകളുടെ തോത് നിർണയിച്ചിരിക്കുന്നത്.
പോയിന്റ് (point) ആണ് അച്ചളവിന്റെ അമേരിക്കൻ സമ്പ്രദായമനുസരിച്ചുള്ള ഏകകം.
എന്നാൽ വരികളുടെ വീതി അടിസ്ഥാനമാക്കി പൈക്ക എന്നൊരു ഏകകവ്യവസ്ഥകൂടി ഉണ്ട്.
6 പൈക്ക ഒരിഞ്ചോളം വരും (2.52 സെ.മീ.).
1 പോയിന്റ് 0.0138' = 0.35 മി.മീ.
12 പോയിന്റ് = 1 പൈക്ക.
മറ്റൊരു അളവുസമ്പ്രദായവും അച്ചുകളുടെ കാര്യത്തിൽ നിലവിലുണ്ട്.
ഇംഗ്ളീഷ് ലിപി വിന്യാസത്തിൽ ഏറ്റവും വീതികുറഞ്ഞത് l-യും ഏറ്റവും വീതികൂടിയത് M-ഉം ആണ്.
12 പോയിന്റ് വലിപ്പമുള്ള ഒരു M അച്ചിന്റെ ഉടൽ ഉൾക്കൊള്ളുവാൻ അവശ്യംവേണ്ട സ്ഥലത്തിന് ഒരു എം (em) സ്പേസ് (1/6" = 4.23 മി.മീ.) എന്നു പറയും - ഇത് ഒരു സമചതുരമാണ്; അതിന്റെ പകുതിക്ക് എൻ എന്നും.
ഇംഗ്ളീഷിൽ m'ന്റെ പകുതിയാണല്ലോ n'.
പലതരം അച്ചുകൾ അച്ചുകളുടെ വർഗീകരണം
അച്ചുകളുടെ വർഗീകരണത്തിൽ പ്രധാനമായി രണ്ടു മാനദണ്ഡങ്ങൾ സ്വീകരിച്ചുകാണുന്നു.
വടിവിന്റെ വലിപ്പവ്യത്യാസമനുസരിച്ചും ആകൃതിഭേദമനുസരിച്ചും ബോൾഡ് (bold), ബോൾഡ് കൺഡൻസ്ഡ് (bold condensed), ബോൾഡ് എക്സ്പാൻഡഡ് (bold expanded), ഇറ്റാലിക്സ് (italics), ഷെറിഫ് ലെറ്റേഴ്സ് (sheriff letters), കർസീവ് (cursive), ഓർണമെന്റൽ (ornamental)
എന്നിങ്ങനെയുളള ഒരു വർഗീകരണമുണ്ട്.
അച്ചിന്റെ മുഖവടിവ്, ലിപികളുടെ ആകൃതി ഇവ മെച്ചപ്പെടുത്തുന്നതിന് പുതിയ ശൈലിയിൽ ആവിഷ്കരിച്ചു പ്രചാരത്തിൽ കൊണ്ടുവന്നിട്ടുള്ള വ്യക്തികളുടെയോ സ്ഥാപനങ്ങളുടെയോ പേരുമായി ബന്ധപ്പെടുത്തിയാണ് രണ്ടാമത്തെ വർഗീകരണം; ക്യാക്സ്റ്റൺ, ബാസ്ക്കർവില്ലി, ഗിൽസാൻഡ് തുടങ്ങിയവ ഉദാഹരണങ്ങളാണ്.
മലയാള അച്ചുകൾക്ക് ഇംഗ്ളീഷ്-റോമൻ അക്ഷരമാതൃകകൾക്കുള്ള വൈവിധ്യമില്ല.
അച്ചുനിർമ്മാണകാര്യത്തിൽ പ്രാചീനത കേരളത്തിനവകാശപ്പെടാമെങ്കിലും ചരിത്രപരമായി നോക്കുമ്പോൾ ഏറ്റവും പഴക്കം ചെന്ന അച്ചുനിർമാതാക്കൾ മാന്നാനം സെന്റ് ജോസഫ്സ് പ്രസ്സിന്റെ ഭാഗമായ അച്ചുനിർമ്മാണശാലയാണ്.
തിരുവനന്തപുരത്തും കൊച്ചിയിലുമുളള സർക്കാർ അച്ചുകൂടങ്ങളോടുചേർന്നുള്ള അച്ചുനിർമ്മാണശാലകളും ഏതാനും ചില പ്രമുഖപത്രങ്ങളുടെയും പ്രസിദ്ധീകരണശാലക്കാരുടെയും അച്ചടിശാലകളോടുചേർന്നുളള ചില അച്ചുനിർമ്മാണവകുപ്പുകളും ഒഴിച്ചാൽ എടുത്തുപറയത്തക്കനിലയിൽ അച്ചുനിർമ്മാണം കേരളത്തിൽ ഉണ്ടായിരുന്നില്ല.
മനുഷ്യശരീരത്തിലെ വിവിധ ഭാഗങ്ങളെ അനുകരിച്ച് ഫെയിസ്, ഷോൾഡർ, ബോഡി, ഫുട്ട്, ബിയേർഡ്, ഫ്രണ്ട്, ബാക്ക്, എന്നിങ്ങനെ അച്ചിന്റെ വിവിധ ഭാഗങ്ങൾക്ക് യഥോചിതം പേരുകൾ നല്കിയിട്ടുണ്ട്.
അച്ചിന്റെ മുൻഭാഗത്ത് ബോഡിയിൽ പകുതിക്കുതാഴെ ഒരു ചെറിയ പഴുതുണ്ടായിരിക്കും.
ഇതിന് 'നിക്ക്' (nick) എന്നാണു പറയുന്നത്.
ഇത് അച്ചുനിരത്തുന്നയാളിന് വശംതെറ്റി അച്ചുപിഴ ഉണ്ടാകാതിരിക്കുന്നതിനു സഹായകമായ ഒരു പഴുതാണ്.
ഇത് ലോകത്ത് എവിടെയും ഏതു ഭാഷയിലുമുള്ള അച്ചടിഅച്ചുകൾക്കുണ്ടായിരിക്കും.
അച്ചുകളുടെ ഉയരം, അളവ്, രൂപം തുടങ്ങി എല്ലാ അംശങ്ങളിലും സാർവലൌകികമായി ഒരേ അളവാണ് പാലിച്ചുകാണുന്നത്.
അത്തരത്തിൽ നോക്കുമ്പോൾ ഏറ്റവുമധികം നിലവാരപ്പെടുത്തൽ (standardisation) നടപ്പായിട്ടുള്ള ഏക വ്യവസായം അച്ചുനിർമ്മാണമാണെന്നു പറയാം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അച്ചുനിർമ്മാണശാല എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അച്ചുവിന്റെ അമ്മ ഇംഗ്ലീഷ് വിലാസം https://ml.wikipedia.org/wiki/Achuvinte_Amma
മലയാള സിനിമയിൽ പുരുഷതാര പ്രാധാന്യം തീരെയില്ലാത്ത ചിത്രങ്ങളിൽ വാണിജ്യവിജയം കൊയ്ത ചിത്രമാണ‍് സത്യൻ അന്തിക്കാട് സം‌വിധാനം ചെയ്ത അച്ചുവിന്റെ അമ്മ .
കേന്ദ്ര കഥാപാത്രമായ അച്ചുവിനെ അവതരിപ്പിച്ചിരിക്കുന്നത് മീരാ ജാസ്മിനാണ‍് .
അച്ചുവിന്റെ അമ്മയായി ഉർവ്വശിയും വേഷമിട്ടിരിക്കുന്നു.
2006ലെ ദേശീയ ചലച്ചിത്രപുരസ്കാരങ്ങളിൽ മികച്ച സഹനടിക്കുള്ള പുരസ്കാരം ഈ ചിത്രത്തിലെ അഭിനയത്തിന് ഉർവശി നേടി.
കഥാപാത്രങ്ങളും അഭിനേതാക്കളും അശ്വതി - മീരാ ജാസ്മിൻ വനജ - ഉർവ്വശി ഇമ്മാനുവൽ ജോൺ - നരേൻ പൗലോസ് - ഇന്നസെന്റ് മൂത്തുമ്മ - സുകുമാരി വിജയൻ പെരിങ്ങോട് കഥാസംഗ്രഹം
എൽ. ഐ. സി ഏജന്റായ വനജയുടെ( ഉർവ്വശി ) മകളാണ് അശ്വതി( മീരാ ജാസ്മിൻ ).
പോളിടെക്നിക്കിലെ പഠനം പൂർത്തിയാക്കിയതിനുശേഷം സ്വന്തമായി ഒരു ജോലി കണ്ടെത്താനുള്ള ശ്രമത്തിലാണ് അവൾ.
എന്നാൽ പി.എസ്.സി ഇന്റർവ്യൂവിനുള്ള കത്തു ലഭിക്കുമ്പോൾ അതു കിട്ടാനിടയില്ല എന്നു തോന്നിയതിനാൽ അവൾ പോകാൻ താൽപര്യപ്പെടുന്നില്ല.
പക്ഷേ അമ്മയുടെ നിർബന്ധത്തിനുവഴങ്ങി അവൾ പോകുവാൻ തയ്യാറാകുന്നു.
എന്നാൽ തിരുവനന്തപുരത്തു എത്തിച്ചേരുമ്പോളാണ് അന്നു അവിടെ ഹർത്താലാണെന്ന വിവരം അമ്മയും മകളും മനസ്സിലാക്കുന്നത്.
അവിടെ വച്ച് അവർ ഇജോയെ( നരേൻ ) പരിചയപ്പെടുന്നു.
അവന്റെ ബുദ്ധിസാമർത്ഥ്യത്താൽ അവർ സുരക്ഷിതമായി ഇന്റർവ്യൂ നടക്കുന്നിടത്ത് എത്തിച്ചേരുന്നു.
ഒരു വക്കീലായ ഇജോ താൻ ഒരു സ്റ്റേ ഓർഡർ വാങ്ങുന്നതിൽ വിജയിച്ച കാര്യം തന്റെ വീട്ടുടമയെ( ഇന്നസെന്റ് ) അറിയിക്കുന്നു.
കല്യാണ ബ്രോക്കറായ കുഞ്ഞലച്ചേടത്തി അശ്വതിയ്ക്കായി ഒരു കല്യാണാലോചനയുമായി സമീപിക്കുമ്പോൾ അവൾ കുഞ്ഞാണെന്നു പറഞ്ഞ് വനജയവരെ മടക്കി അയക്കുന്നു.
എന്നാൽ കുഞ്ഞലച്ചേടത്തി വനജക്കുള്ള ആലോചനകളുമായി വിടാതെ പിൻതുടരുന്നു.
ഇതിനിടെ വനജയും അശ്വതിയും തങ്ങളുടെ കുടുംബ സുഹൃത്തായ മൂത്തുമ്മയുടെ( സുകുമാരി ) കുടുംബത്തിലെ ഒരു വിരുന്നിൽ പങ്കെടുക്കുന്നു.
അവിടെവച്ച് അശ്വതിയുടെ ജോലിക്കാര്യം മൂത്തുമ്മ തന്റെ മകനോട് ശുപാർശചെയ്യാനാവശ്യപ്പെടുന്നു.
അങ്ങനെ അശ്വതിയ്ക്ക് നഗരത്തിലെ ഒരു കൺസ്ട്രക്ഷൻ കമ്പനിയിൽ താൽകാലികാടിസ്ഥാനത്തിൽ ഒരു ജോലി തരപ്പെടുന്നു.
ജോലി സ്ഥലത്തുവച്ച് അച്ചു എഞ്ചിനിയറു ചേച്ചിയുമായി ചങ്ങാത്തം സ്ഥാപിക്കുന്നു.
ഒരു ദിവസം മിനിലോറി ഡ്രൈവറായി ഇജോ വീണ്ടും അച്ചുവിന്റെ മുന്നിൽ പ്രത്യക്ഷപ്പെടുന്നു.
പിന്നീട് അവർക്കിടയിൽ ആരോഗ്യകരമായ സൗഹൃദം ഉടലെടുക്കുന്നു.
തന്റെ ഒരു സുഹൃത്തിന്റെ പ്രണയവിവാഹം നടത്തുവാൻ ഇജോ അച്ചുവിന്റെ സഹായം തേടുന്നു.
മനസ്സില്ലാമനസ്സോടെയാണങ്കിലും അച്ചു സമ്മതം മൂളുന്നു.
പക്ഷേ വനജ കാര്യങ്ങൾ മനസ്സിലാക്കുമ്പോൾ ഒളിച്ചോടാൻ തയ്യാറായ പെൺകുട്ടിയെ നിരുൽസാഹപ്പെടുത്തുന്നു.
ഇത് ഇജോയ്ക്ക് തന്റെ സുഹൃത്തുക്കൾക്കിടയിലുള്ള മതിപ്പ് നഷ്ടപ്പെടുത്തുന്നു.
അങ്ങനെ ഒറ്റപ്പെട്ട അവൻ അശ്വതിയെ സമീപിച്ച് അനുരഞ്ജനത്തിലെത്തുന്നു.
പുതിയ കേസുകൾ നേടിയെടുക്കാൻ അവൾ അവനെ സഹായിക്കുന്നു.
പിന്നീട് അവർ തമ്മിൽ കൂടുതൽ അടുക്കുന്നു.
ഇത് വനജയ്ക്ക് അത്ര ഇഷ്ടമാകുന്നില്ല.
കുറച്ച് നാളുകൾക്ക് ശേഷം തങ്ങൾ പ്രണയത്തിലാണെന്ന് അച്ചുവും ഇജോയും തിരിച്ചറിയുന്നു.
അച്ചു അത് തന്റെ അമ്മയുടെ അടുത്ത് അവതരിപ്പിക്കുന്നു.
പൂർണമായി അംഗീകരിക്കാനായില്ലെങ്കിലും വനജ തന്റെ മകളുടെ ഇഷ്ടത്തിന് എതിരുപറയുന്നില്ല.
തന്റെ പപ്പയും മമ്മിയും തന്റെ ഇഷ്ടത്തിനെതിരായി ഒന്നും പറയുകയില്ലെന്ന്  ഇജോ തറപ്പിച്ചു പറയുന്നു.
എന്നിട്ട് ഇജോ അവരെ ഒരു സെമിത്തേരിയിലേയ്ക്ക് കൊണ്ടുപോകുന്നു.
എന്നിട്ട് അവിടെയുള്ള തന്റെ കുടുംബാംഗങ്ങളുടെയെല്ലാം കല്ലറകൾ കാണിച്ചുകൊടുക്കുന്നു.
ഹോട്ടൽ നടത്തി നല്ലനിലയിൽ കഴിഞ്ഞിരുന്ന തന്റെ കുടുംബം കടക്കെണിയിൽ അകപ്പെട്ടപ്പോൾ ആത്മഹത്യയുടെ വഴി തേടുകയായിരുന്നുവെന്ന് ഇജോ പറയുന്നു.
അതിൽ മരിക്കാതെ രക്ഷപ്പെട്ടതാകട്ടെ താൻ മാത്രവും.
ഇജോയോട് സഹതാപം തോന്നിയെങ്കിലും തന്റെ മകളെ അവനു കല്യാണം കഴിച്ചുകൊടുക്കാൻ വനജ തയ്യാറാകുന്നില്ല.
ഇത് അമ്മയുടെയും മകളുടെയും പരസ്പരസ്നേഹത്തിൽ വിള്ളൽ വീഴത്തുന്നു.
അതുവരെ തന്റെ അച്ഛനാരാണെന്ന ചോദ്യവുമായി അമ്മയെ ബുദ്ധിമുട്ടിക്കാൻ ശ്രമിക്കാത്ത അച്ചു അമ്മയുടെ വഴിവിട്ടജീവിതമാണോ തന്റെ ജനനത്തിനു പിന്നിലെന്ന സംശയമുന്നയിക്കുന്നു.
ഇതിൽ കുപിതയായ വനജ അവളെ അടിക്കുന്നു.
അച്ചു വീടുവിട്ടിറങ്ങുന്നു.
അവിടെ നിന്നും എഞ്ചീയനറുചേച്ചിയുടെ വീട്ടിൽ താമസമാക്കുന്ന അവൾ ഗൃഹനാഥന്റെ പെരുമാറ്റത്തിൽ സംശയം തോന്നി മൂത്തുമ്മയുടെ വീട്ടിലെത്തുന്നു.
മൂത്തുമ്മയുടെ മരണവാർത്തയറിഞ്ഞ അവൾ മാനസികമായി തകരുന്നു.
പിന്നീട് ആത്മഹത്യയ്ക്കു ശ്രമിക്കുന്ന അവൾ ചെറിയ പരിക്കുകളോടെ രക്ഷപ്പെടുന്നു.
ആശുപത്രിയിൽവച്ച് അച്ചു തന്റെ മകളല്ലെന്നും പെൺവാണിഭ സംഘത്തിന്റെ പിടിയൽ നിന്നും താൻ രക്ഷിച്ച കുട്ടിയാണന്നുമുള്ള സത്യം വനജ ഇജോയോട് തുറന്നുപറയുന്നു.
അവനിൽ നിന്നും സത്യം മനസ്സിലാക്കിയ അച്ചു തന്റെ വളർത്തമ്മയുടെ അടുത്തേയ്ക്കു തിരിച്ചുപോകുന്നു.
ഇജോയുമായുള്ള അച്ചുവിന്റെ ജീവിതത്തിന് വനജ പച്ചക്കൊടി കാണിക്കുന്നു.
ചീരക്കാരി ലളിതയുടെ മകളെ അവൾ തന്റെ പുതിയ വളർത്തുപുത്രിയാക്കുന്നു.
53-ആം ദേശീയ ചലച്ചിത്രപുരസ്കാരങ്ങളിൽ മികച്ച സഹനടിക്കുള്ള രജതകമൽ - ഉർവ്വശി 2005 കേരളസംസ്ഥാന ചലച്ചിത്രപുരസ്കാരം മികച്ച ഡബ്ബിങ്ങ് ആർടിസ്റ്റ് - ശരത് 2005 കേരളസംസ്ഥാന ചലച്ചിത്രപുരസ്കാരം മികച്ച ജനപ്രിയ ചിത്രം 2005 ഫിലിംഫെയർ പുരസ്കാരം(മലയാളം) മികച്ച നടി - മീരാ ജാസ്മിൻ 2005 ഏഷ്യാനെറ്റ് ഫിലിം അവാർഡ് മികച്ച നടി - മീരാ ജാസ്മിൻ 2005 അമൃത ഫിലിം ഫ്രാറ്റേർണിറ്റി അവാർഡ് മികച്ച നടി - മീരാ ജാസ്മിൻ
2005 അമൃത ഫിലിം ഫ്രാറ്റേർണിറ്റി അവാർഡ് മികച്ച സഹനടി - ഉർവ്വശി അവലംബം ↑ http://popcorn.oneindia.in/artist-awards/3333/2/urvashi.html%5Bപ്രവർത്തിക്കാത്ത+കണ്ണി%5D 1 2 1 2 3 4
അച്ചുതണ്ടു യുഗം ഇംഗ്ലീഷ് വിലാസം https://ml.wikipedia.org/wiki/Axial_Age
ഇന്ത്യ , പേർഷ്യ , ചൈന , പലസ്തീന , ഗ്രീസ് എന്നിങ്ങനെയുള്ള ചിതറിക്കിടക്കുന്ന നാടുകളെ കേന്ദ്രീകരിച്ച് ലോകത്താകമാനം മനുഷ്യചിന്തയിൽ വിപ്ലവകരമായ മുന്നേറ്റം നടന്നതായി പറയപ്പെടുന്ന ബി.സി. 800-നും 200-നും ഇടയ്ക്കുള്ള കാലഘട്ടത്തെ സൂചിപ്പിക്കാൻ ഇരുപതാം നൂറ്റാണ്ടിലെ ജർമ്മൻ ചിന്തകൻ കാൾ ജാസ്പേഴ്സ് രൂപപ്പെടുത്തിയ പരികല്പനയാണ് അച്ചുതണ്ടു യുഗം (Axial Age).
മനുഷ്യമനസ്സുകളേയും സംസ്കാരങ്ങളേയും മൗലികമായി സ്വാധീനിച്ച് ഇന്നോളം നിലനിൽക്കുന്ന മുഖ്യ ദാർശനിക-ധാർമ്മികവ്യവസ്ഥകളുടെയെല്ലാം അടിത്തറ ഈ കാലഘട്ടത്തിൽ രൂപപ്പെട്ടതാണെന്നു ജാസ്പേഴ്സ് വാദിച്ചു.
മനുഷ്യചിന്തയുടെ ആഗോളതലത്തിലുള്ള വികാസത്തിൽ ബിസി ഒന്നാം സഹസ്രാബ്ദത്തിന്റെ മദ്ധ്യഘട്ടത്തിനുള്ള പ്രാധാന്യം ജാസ്പേഴ്സിനു മുൻപും ചൂണ്ടിക്കാണിക്കപ്പെട്ടിട്ടുണ്ട്.
1922-ൽ പ്രസിദ്ധീകരിച്ച "ലോകത്തിന്റെ ഒരു ലഘുചരിത്രം" (A Brief History of the World) എന്ന കൃതിയിൽ ബിസി ആറാം നൂറ്റാണ്ടിനെക്കുറിച്ച് എച്ച്.ജി.വെൽസ് ഇങ്ങനെ എഴുതിയിരിക്കുന്നു:‌ “ ബാബിലോണിലെ യഹൂദന്മാർക്കിടയിൽ ഏശയ്യാ പ്രവചിക്കുകയും, വസ്തുക്കളുടെ പൊരുളിനെക്കുറിച്ചുള്ള ഹെരാക്ലിറ്റസിന്റെ അന്വേഷണം എഫേസൂസിൽ മുന്നേറുകയും ചെയ്യുമ്പോൾ ഇന്ത്യയിലെ വാരണാസിയിൽ ഗൗതമബുദ്ധൻ ശിഷ്യന്മാരെ പ്രബോധിപ്പിക്കുന്നുണ്ടായിരുന്നു.  ഈ മനുഷ്യർ, ഒരേ കാലത്ത്....പരസ്പരം അറിയാതെ ഈ ലോകത്തിലുണ്ടായിരുന്നു.  ബിസി ആറാം നൂറ്റാണ്ട്, മുഴുവൻ മനുഷ്യേതിഹാസത്തിലേയും ഏറ്റവും ശ്രദ്ധേയമായ കാലങ്ങളിലൊന്നായിരുന്നു.  എല്ലായിടത്തും മനുഷ്യമനസ്സുകൾ ഒരു പുതിയ ധീരത പ്രകടിപ്പിച്ചു.  എവിടേയും അവർ രാജത്വങ്ങളുടേയും പൗരോഹിത്യങ്ങളുടേയും രക്തബലികളുടേയും പാരമ്പര്യങ്ങളിൽ നിന്ന് ഉറക്കമുണരുകയും നിശിതമായ ചോദ്യങ്ങൾ ചോദിക്കുകയും ചെയ്യുകയായിരുന്നു.  ഇരുപതിനായിരം വർഷം ദീർഘിച്ച ശൈശവത്തിനു ശേഷം മനുഷ്യജാതി കൗമാരത്തിൽ എത്തിയതുപോലെയായിരുന്നു അത്. ”
1953-ൽ പ്രസിദ്ധീകരിച്ച "ചരിത്രത്തിന്റെ ഉല്പത്തിയും ലക്ഷ്യവും" എന്ന കൃതിയിലാണ് ജാസ്പേഴ്സ് അച്ചുതണ്ടു യുഗത്തെ സംബന്ധിച്ച തന്റെ പരികല്പന അവതരിപ്പിച്ചത്.
ഈ കൃതിയിൽ അദ്ദേഹം പിൽക്കാലദർശനങ്ങളേയും മതങ്ങളേയും മൗലികമായി സ്വാധീനിച്ച അച്ചുതണ്ടുയുഗത്തിലെ ചിന്തകന്മാരെ എടുത്തുപറയുകയും, ചിന്തയുടെ ലോകത്ത് അവരുടെ ഉത്ഭവമേഖലകൾക്കുണ്ടായിരുന്ന സവിശേഷതകൾ തിരിച്ചറിയുകയും ചെയ്തു.
ഭൂമിയുടെ നാലു മേഖലകളിൽ നടന്ന ഈ വികാസത്തിൽ ചൈനയിൽ കൺഫ്യൂഷിയൻ , താവോയിസ്റ്റ് ധർമ്മങ്ങളും, ഇന്ത്യയിൽ ബുദ്ധ , ഹിന്ദുമതങ്ങളും , ഇസ്രായേലിൽ ഏകദൈവവാദവും , ഗ്രീസിൽ ദാർശനികയുക്തിയും (Philosophical rationalism) വികസിച്ചു.
ബുദ്ധനും , സോക്രട്ടീസും , കൺഫ്യൂഷിയസും , ജെറമിയായും , ഉപനിഷൽയോഗികളും , മെൻഷിയസും, യൂറിപ്പിഡിസും ഇതിൽ പങ്കുപറ്റി.
വിവിധ സംസ്കാരങ്ങളിൽ ഏകകാലത്ത് നടന്ന ഈ ബൗദ്ധികമുന്നേറ്റങ്ങൾ തമ്മിൽ തിരിച്ചറിയാവുന്ന ഉഭയബന്ധങ്ങളോ കൊടുക്കൽ വാങ്ങലുകളോ ഇല്ലാതിരുന്നിട്ടും അവ അത്ഭുതകരമായ സമാനതകൾ പ്രകടിപ്പിച്ചതായി ജാസ്പേഴ്സ് കരുതി.
ബിസി രണ്ടാം സഹസ്രാബ്ധത്തിന്റെ മദ്ധ്യഘട്ടത്തിലെ മനുഷ്യസംസ്കാരത്തെ സംബന്ധിച്ച ജാസ്പേഴിന്റെ ഈ ഉൾക്കാഴ്ച മറ്റു പല പണ്ഡിതന്മാരും പിന്തുടരുകയും മതങ്ങളുടെ ചരിത്രത്തിന്റെ പഠനത്തിൽ ചർച്ചാവിഷയമായി തുടരുകയും ചെയ്യുന്നു.
അവലംബം 1 2 കാരൻ ആംസ്ട്രോങ്ങ് , "ഗ്രേയ്റ്റ് ട്രാൻസ്ഫോർമേഷൻ" എന്ന കൃതിയുടെ ആമുഖത്തിൽ (പുറം xvi).
↑ എച്ച്.ജി.വെൽസ്, ലോകത്തിന്റെ ഒരു ലഘുചരിത്രം എന്ന കൃതിയിലെ "ഗൗതമബുദ്ധന്റെ ജീവിതം" എന്ന അദ്ധ്യായം (പുറം 100)
അച്ചിങ്ങയും കൊച്ചുരാമനും (ചെറുകഥ)
എം. കോവൂർ രചിച്ച ചെറുകഥയാണ് അച്ചിങ്ങയും കൊച്ചുരാമനും .
ഈ കൃതിക്ക് 1967-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിരുന്നു .
അച്ചുഡീമിയ
അർട്ടിക്കേസീ കുടുംബത്തിലെ ഒരു സസ്യജനുസാ ണ് അച്ചുഡീമിയ.
പൈലിയ ജനുസിലെ ഒരു സെക്ഷനാ യും ഇതിനെ പരിഗണിക്കാറുണ്ട്.
ഹോർത്തൂസ് മലബാറിക്കൂസ് എഴുതുന്നതിൽ പ്രമുഖസ്ഥാനം വഹിച്ച ഇട്ടി അച്ചുതനോടുള്ള ബഹുമാനാർഥമാണ് ഈ ജനുസിന് പേരിട്ടിരിക്കുന്നത്.
അവണൂർ ഇംഗ്ലീഷ് വിലാസം https://ml.wikipedia.org/wiki/Avanur
കേരളത്തിൽ തൃശ്ശൂർ ജില്ലയിലെ ഒരു ഗ്രാമമാണ് അവണൂർ .
തൃശ്ശൂർ-കുന്നംകുളം ഹൈവേയിലുള്ള മൂണ്ടുർ ജംങ്ഷനിൽ നിന്ന് 3 കി.
മീ കിഴക്കായും തൃശ്ശൂർ നഗരത്തിൽ നിന്ന് 8-9 കി.
മീ ദൂരത്തിലായുമാണ് അവണൂർ ഗ്രാമം സ്ഥിതി ചെയ്യുന്നത്.
മുളങ്കുന്നത്തുകാവിലെ തൃശ്ശൂർ ഗവണ്മെന്റ് മെഡിക്കൽ കോളേജ് ഇവിടെ നിന്ന് 3.5 കി.
മീ അകലെയാണ് സ്ഥിതി ചെയ്യുന്നത്.
ഇവിടെയാണ്‌
ഗ്രാമീണ നാടകവേദിയായ ' ആക്ട അവണൂർ (ACTA) സ്ഥിതി ചെയ്യുന്നത്.  ഗ്രാമീണ നാടകവേദിയുടെ ഉന്നമനത്തിനുവേണ്ടി പത്തുവർഷം മുൻപ് രൂപീകരിച്ച 'ആക്ട അവണൂർ' നാടകാവതരണങ്ങൾ നടത്തുകയും പുതിയ അവതരണ രീതികൾ പരിചയപ്പെടുത്തുകയും ചെയ്യുന്നതിന് 'നാട്ടകം' എന്ന പേരിൽ എല്ലാ വർഷവും നാടകോത്സവവും സ്‌കൂളുകളിൽ പരിശീലനക്കളരികളും സംഘടിപ്പിക്കാറുണ്ട്.
അവണൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Avanur_Gramapanchayat
തൃശ്ശൂർ ജില്ലയിലെ തൃശ്ശൂർ താലൂക്കിൽ പുഴയ്ക്കൽ ബ്ളോക്കിൽ അവണൂർ, ചൂലിശ്ശേരി, വെളപ്പായ, തങ്ങാലൂർ എന്നീ  വില്ലേജുകളുടെ  പരിധിയിൽ വരുന്ന ഗ്രാമപഞ്ചായത്താണ് 18.25 ചതുരശ്ര കിലോമീറ്റർ വിസ്തൃതിയുള്ള അവണൂർ ഗ്രാമപഞ്ചായത്ത് .
അതിരുകൾ തെക്ക്‌ - അടാട്ട് , കോലഴി ഗ്രാമപഞ്ചായത്തുകൾ വടക്ക് - വേലൂർ ഗ്രാമപഞ്ചായത്തും വടക്കാഞ്ചേരി നഗരസഭയും കിഴക്ക് - മുളങ്കുന്നത്തുകാവ് ഗ്രാമപഞ്ചായത്ത് പടിഞ്ഞാറ് - കൈപ്പറമ്പ് ഗ്രാമപഞ്ചായത്ത് വാർഡുകൾ തങ്ങാലൂർ എടക്കുളം വെളപ്പായ മെഡിക്കൽ ‍കോളേജ് വെളപ്പായ സൗത്ത് മണിത്തറ ചൂലിശ്ശേരി നാരായണത്തറ കോളങ്ങാട്ടുകര വരടിയം ഈസ്റ്റ് വരടിയം സൗത്ത് അംബേദ്‌കർ ഗ്രാമം വരടിയം നോർത്ത് അവണൂർ കാരോർ സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് പുഴയ്ക്കൽ വിസ്തീര്ണ്ണം 18.25 ചതുരശ്ര കിലോമീറ്റർ ജനസംഖ്യ 17,322 പുരുഷന്മാർ 8442 സ്ത്രീകൾ 8879 ജനസാന്ദ്രത 949 സ്ത്രീ : പുരുഷ അനുപാതം 1052 സാക്ഷരത 91.44% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/avanurpanchayat Archived 2016-03-09 at the Wayback Machine .
അവതാരം (വിജീഷ് മണിയുടെ മലയാളചലച്ചിത്രം)
അന്തരിച്ച നടൻ ജയനെ കമ്പ്യൂട്ടർ ഗ്രാഫിക്‌സിന്റെ സഹായത്തോടെ പുനർനിർമ്മിച്ച് നായകനായി അവതരിപ്പിക്കുന്ന മലയാളചലച്ചിത്രമാണ് അവതാരം .
വിജീഷ് മണിയാണ് ഈ ചിത്രം സംവിധാനം നിർവഹിക്കുന്നത് .
സംഗീത സംവിധായകൻ സലിൽ ചൗധരിയുടെ മകൻ സഞ്ജയ് ചൗധരിയും വയലാർ രാമവർമയുടെ മകൻ ശരത്ചന്ദ്രൻ വയലാറും ചേർന്നാണ് ഇതിലെ ഗാനങ്ങൾ ഒരുക്കുന്നത്.
ഹോളിവുഡിലെ 12 സാങ്കേതിക വിദഗ്ദ്ധർ സഹകരിച്ചാണ് ജയനെ പുനരുജ്ജീവിപ്പിക്കുന്നത്.
അഭിനേതാക്കൾ ശ്വേതാമേനോൻ കലാഭവൻ മണി സുധീഷ് ഹരിശ്രീഅശോകൻ ഭീമൻ രഘു അണിയറപ്രവർത്തകർ കഥ, തിരക്കഥ, സംഭാഷണം: ടി.എ. ഷാഹിദ് ആനിമേഷൻ സഹായി: കണ്ണൻ നായർ (ജയന്റെ സഹോദര പുത്രൻ) അവലംബം
അവതാരം (1981 ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Avatharam_(1981_film)
ശ്രീ രാജേഷ് ഫിലിംസിന്റെ ബാനറിൽ 1981-ൽ ആർ.എസ് പ്രഭു നിർമ്മിച്ച് പി. ചന്ദ്രകുമാർ സംവിധാനം ചെയ്ത സിനിമയാണ് അവതാരം ( English: Avatharam (1981 film) ).
സുകുമാരൻ , വിൻസെന്റ് , സത്താർ , സീമ , കവിയൂർ പൊന്നമ്മ എന്നിവർ പ്രധാന വേഷത്തിലെത്തുന്ന ഈ സിനിമയുടെ സംഗീതം ചെയ്തത് എ.ടി. ഉമ്മറാണ് .
അഭിനേതാക്കൾ സുകുമാരൻ വിൻസെന്റ് സത്താർ ശങ്കരാടി ജി.കെ. പിള്ള കുഞ്ചൻ മാള അരവിന്ദൻ പറവൂർ ഭരതൻ ജി.കെ. പിള്ള സീമ കവിയൂർ പൊന്നമ്മ ശാന്തകുമാരി അംബിക മോഹൻ അണിയറയിൽ നിർമ്മാണം: ആർ.എസ് പ്രഭു സംവിധാനം: പി. ചന്ദ്രകുമാർ കഥ, തിരക്കഥ, സംഭാഷണം: വെള്ളിമൺ വിജയൻ ഛായാഗ്രഹണം: ആനന്ദക്കുട്ടൻ ചിത്രസംയോജനം: ജി. വെങ്കിട്ടരാമൻ കലാസംവിധാനം: പി.സി വേലായുധൻ ഗാനരചന: സത്യൻ അന്തിക്കാട് സംഗീതം: എ.ടി. ഉമ്മർ ആലാപനം: കെ ജെ യേശുദാസ് , എസ്. ജാനകി ഗാനങ്ങൾ വരികൾ: സത്യൻ അന്തിക്കാട് ഈണം: എ.ടി. ഉമ്മർ നമ്പർ.
പാട്ട് പാട്ടുകാർ രാഗം 1 ചിങ്ങപ്പെണ്ണിൻ എസ്. ജാനകി ,കോറസ്‌ 2 മോഹം ചിറകു വിടർത്തി കെ ജെ യേശുദാസ് 3 നിലാവിന്റെ ചുംബനമേറ്റു് യേശുദാസ് അവലംബം പുറത്തേക്കുള്ള കണ്ണികൾ അവതാരം (1981 ചലച്ചിത്രം) വിഡിയോ യൂട്യൂബിൽ അവതാരം (1981 ചലച്ചിത്രം) ഇന്റർനെറ്റ് മൂവി ഡാറ്റാബേസിൽ
അവതാരിക ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഗ്രന്ഥങ്ങളെ പരിചയപ്പെടുത്തുകയും അവയുടെ ഉള്ളടക്കത്തിലേക്ക് വായനക്കാരെ നയിക്കുകയും ചെയ്യുന്നതിനായി ഗ്രന്ഥത്തിന്റെ ഉള്ളടക്കത്തിനു മുന്നോടിയായി നൽകുന്ന ചെറുതും വലുതുമായ കുറിപ്പുകളാണ് അവതാരിക .
ഇത് തയ്യാറാക്കുന്നത് ഗ്രന്ഥകാരൻ അല്ല.
മറിച്ച് പ്രസ്തുത വിഷയത്തെ വായനക്കാരുടെ മുമ്പിൽ അവതരിപ്പിക്കാൻ ശേഷിയുള്ള മറ്റൊരു എഴുത്തുകാരൻ ആയിരിക്കും.
കൃതിയുടെ  രചനാപരമായ സവിശേഷതകളെയും ഉള്ളടക്ക പരമായ ഗുണഗണങ്ങളെയും പുസ്തകം മുന്നോട്ട് വെയ്ക്കുന്ന ആശയപരമായ വസ്തുതകളെയും സൂക്ഷ്മമായി നിരീക്ഷിക്കുന്ന ഒരു പഠനകുറിപ്പ് കൂടിയാണിത്.
മിക്ക അവതാരികകളും കൃതിയുടെ ഒന്നാന്തരം പഠനക്കുറിപ്പുകൾ ആവാറുണ്ട്.
കുമാരനാശാൻ റെ നളിനി ക്ക് എ ആർ രാജരാജവർമ്മ തയ്യാറാക്കിയ അവതാരിക ശ്രദ്ധേയമാണ്.
മികച്ച ചില അവതാരികകൾ എംപി പോളി ന്റെ നോവൽ സാഹിത്യം - അവതാരിക എഴുതിയത് എടമരത്ത് സെബാസ്റ്റ്യൻ സുഗതകുമാരി യുടെ രാത്രിമഴ - അവതാരിക എഴുതിയത് എൻ കൃഷ്ണപിള്ള .
ചങ്ങമ്പുഴ യുടെ സങ്കല്പകാന്തി - അവതാരിക എഴുതിയത് ഉള്ളൂർ ജി ശങ്കരക്കുറുപ്പിന്റെ വിലാസലഹരി -  അവതാരിക എഴുതിയത് ഉള്ളൂർ കുമാരനാശാൻ റെ ചണ്ഡാലഭിക്ഷുകി -  അവതാരിക എഴുതിയത് ഉള്ളൂർ ഇടപ്പള്ളി യുടെ തുഷാരഹാരം -  അവതാരിക എഴുതിയത് ഉള്ളൂർ കുട്ടികൃഷ്ണമാരാരുടെ സാഹിത്യഭൂഷണം -  അവതാരിക എഴുതിയത് ഉള്ളൂർ ഇ വി കൃഷ്ണപിള്ള യുടെ കേളീസൗധം -  അവതാരിക എഴുതിയത് ഉള്ളൂർ ചങ്ങമ്പുഴ യുടെ സ്വരരാഗസുധ -  അവതാരിക എഴുതിയത് ഡോ.എസ് കെ. നായർ അവലംബം
അവതാർ ഇംഗ്ലീഷ് വിലാസം https://ml.wikipedia.org/wiki/Avatar_(spacecraft)
ഇന്ത്യ വികസിപ്പിക്കാൻ ഉദ്ദേശിക്കുന്ന ബഹിരാകാശ വിമാനമാണ് അവതാർ ( സംസ്കൃതം : अवतार ) (from " A erobic V ehicle for Transatmospheric Hypersonic A erospace T r A nspo R tation").
ഇതിന്റെ പ്രവർത്തനങ്ങൾ പ്രാരംഭ ഘട്ടത്തിലാണ്.
ഈ നിലയിൽ പോയാൽ തന്നെ 2025ഓടെ മാത്രമേ നിർമ്മാണം പൂർത്തിയാക്കാൻ കഴിയുമെന്ന് പ്രതീക്ഷിക്കുന്നു.
അവലബം ↑ {{ cite news }} : | access-date= requires | url= ( help ) ↑
അവണങ്ങാട് കളരി
തൃശ്ശൂർ ജില്ലയിൽ താന്ന്യം പഞ്ചായത്തിലെ പെരുങ്ങോട്ടുകരയിൽ സ്ഥിതി ചെയ്യുന്ന പുരാതന ക്ഷേത്രമാണ് ആവണങ്ങാട്ട് കളരി .
ശ്രീ വിഷ്ണുമായ സ്വാമിയാണ് പ്രതിഷ്ഠ.
അവതാരം (2014-ലെ മലയാളചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Avatharam
ദിലീപ് നായകൻ ആയി ജോഷി സംവിധാനം ചെയ്ത് 2014 ഓഗസ്റ്റിൽ പുറത്ത് ഇറങ്ങിയ ചിത്രമാണ് അവതാരം തെന്നിന്ത്യൻ നായിക ലക്ഷ്മിമേനോൻ ആണ് ദിലീപിന്റെ ജോഡി ആയി എത്തുന്നത്‌.
ഫോർ ബി പ്രൊഡക്ഷൻസ് ഉദയകൃഷ്ണ സിബി കെ തോമസ്‌  എന്നിവർ ആണ് ചിത്രം നിർമ്മിച്ചിരിക്കുന്നത്  വ്യാസൻ എടവനക്കാട് ആണ് തിരക്കഥ എഴുതിയിരിക്കുന്നത് നിർമ്മാണം
ജോഷി ദിലീപ് കുട്ടുകെട്ടിൽ പുറത്ത് ഇറങ്ങുന്ന ഏഴാമത്തെ ചിത്രമാണ് അവതാരം .
റൺവേ , ലയൺ , ജൂലൈ.4 , ട്വന്റി20 , ക്രിസ്ത്യൻ.
ബ്രദർസ് എന്നിവയാണ് ഇതിനുമുൻപ് ഇ കുട്ടുകെട്ടിൽ പുറത്ത് ഇറങ്ങിയ ചിത്രങ്ങൾ..
ഉദയകൃഷ്ണ സിബി  കെ തോമസാണ് ചിത്രം നിർമ്മിച്ചിരിക്കുന്നത് .
വ്യാസൻ ഇടവനകാടിന്റെത് ആണ് തിരക്കഥ .
അഭിനേതാക്കൾ ദിലീപ് മാധവൻമഹാദേവൻ ലക്ഷ്മിമേനോൻ മണിമേഘ്ല കലാഭവൻഷാജോൺ ജോയ്മാത്യു ജോൺ മിഥുൻരമേഷ് ജോബി പ്രേംപ്രകാശ്‌ ബാബുനമ്പുതിരി ശ്രീരാമകൃഷ്ണമൂർത്തി ചാളിപാല നന്ദുപൊതുവാൾ ഷമ്മിതിലകൻ ബേബിദൃശ്യ അഞ്ജലി ഗണേഷ്കുമാർ സുധാകരൻ കവിയൂർപൊന്നമ്മ മാധവന്റെഅമ്മ ജനാർദ്ദനൻ മാധവന്റെ അച്ഛൻ ദേവൻ അനിൽമുരളി ജോർജ് ഗാനങ്ങൾ നമ്പർ ഗാനം ഗായകർ 1 "കൊഞ്ചി കൊഞ്ചി " ശങ്കർമഹാദേവൻ , റിമിടോമി 2 "ഞാൻ കാണും " നിവാസ് പുറംകണ്ണികൾ അവതാരം ഇന്റർനെറ്റ് മൂവി ഡാറ്റാബേസിൽ
അവതാർ: ദി വേ ഓഫ് വാട്ടർ Avatar: The Way of Water Avatar: The Way of Water
ജെയിംസ് കാമറൂൺ സംവിധാനം ചെയ്ത് 20-ത്  സെഞ്ച്വറി സ്റ്റുഡിയോ നിർമ്മിച്ച ഒരു അമേരിക്കൻ ഇതിഹാസ സയൻസ് ഫിക്ഷൻ സിനിമയാണ് അവതാർ: ദി വേ ഓഫ് വാട്ടർ ( അവതാർ 2 എന്നും ഇത് അറിയപ്പെടുന്നു).
ജെയിംസ് കാമറൂണിന്റെ അവതാർ ഫ്രാഞ്ചൈസിയിലെ രണ്ടാമത്തെ ചിത്രമാണിത്.
2009-ൽ പുറത്തിറങ്ങിയ അവതാറിന്റെ തുടർച്ചയാണ്.
സാം വർത്തിംഗ്ടൺ , സോ സാൽഡാന , സ്റ്റീഫൻ ലാങ് , ജോയൽ ഡേവിഡ് മൂർ , CCH പൗണ്ടർ , ജിയോവന്നി റിബിസി , മാറ്റ് ജെറാൾഡ് , സിഗോർണി വീവർ , കേറ്റ് വിൻസ്‌ലെറ്റ് , ക്ലിഫ് കർട്ടിസ് , ഈഡി ഫാൽക്കോ , ജെമൈൻ ക്ലെമന്റ് , മിഷേൽ യോ , വിൻ ഡീസൽ എന്നിവരും ഇതിൽ അഭിനയിച്ചു.
സൗരയൂഥേതര ഉപഗ്രഹമായ പണ്ടോറയിൽ രൂപംകൊണ്ട പുതിയ കുടുംബത്തോടൊപ്പമാണ് ജേക്ക് സള്ളി താമസിക്കുന്നത്.
അവർ ഒരു കുടുംബം രൂപീകരിച്ച് ഒരുമിച്ച് ജീവിക്കാൻ പ്രയത്നിക്കുന്നു.
എന്നിരുന്നാലും, അവർ അവരുടെ വീട് വിട്ട് പണ്ടോറയുടെ മറ്റ് പ്രദേശങ്ങൾ തേടേണ്ടിയതായി വരുന്നു.
മുൻപ് ഉണ്ടായിരുന്ന ഒരു ഭീഷണി വീണ്ടും ഉയർന്നുവരുമ്പോൾ ജെയ്ക്ക് മനുഷ്യർക്കെതിരെ യുദ്ധം ചെയ്യുന്നു.
അഭിനേതാക്കൾ നാ'വികൾ സാം വർത്തിംഗ്ടൺ - ജെയ്ക്ക് സള്ളി : അവതാർ പ്രോഗ്രാമിൽ അംഗമായതിന് ശേഷം നെയ്ത്തിരിയെന്ന നാവി യുവതിയുമായി പ്രണയത്തിലാവുകയും നാവികളുമായി ചങ്ങാത്തം സ്ഥാപിക്കുകയും  ചെയ്ത ജാക്ക് സള്ളി എന്ന മുൻ മനുഷ്യൻ, അവസാനം മനുഷ്യ വർഗ്ഗവുമായുള്ള നാവികളുടെ  ഏറ്റുമുട്ടലിൽ അവരുടെ പക്ഷം ചേർന്നുകൊണ്ട് നാവികളെ വിജയത്തിലേക്ക് നയിക്കുന്നു.
അയാൾ  തന്റെ മനുഷ്യശരീരം ഉപേക്ഷിച്ചുകൊണ്ട് ശാശ്വതമായി നാവികളിൽ ഒരാളായിത്തീരുന്നു.
സോ സാൽഡാന - നെയ്‌ത്തിരി: മുൻ ഗോത്രത്തലവന്റെ മകളും, വംശത്തിന്റെ ഭാവി ത്സാഹിക്കുമായ അവൾ, ജെയ്‌ക്കിന്റെ ഇണയാണ്.
സിഗോർണി വീവർ - കിരി : ജെയ്കിൻറേയും നെയ്ത്തിരിയുടേയും ദത്തുപുത്രി.
നാവികളുടെ പക്ഷം ചേരുകയും സംഘട്ടനത്തിനിടെ കൊല്ലപ്പെടുകയും ചെയ്യുന്ന ഡോ. ഗ്രേസ് അഗസ്റ്റിൻ എന്ന കഥാപാത്രമായാണ് വീവർ സിനിമയുടെ ആദ്യഭാഗത്ത് പ്രത്യക്ഷപ്പെട്ടത്.
സിനിമയുടെ തുടർച്ചയിൽ തിരിച്ചെത്തുമെന്ന് വീവറോടൊപ്പം സംവിധായകൻ ജെയിംസ് കാമറൂണും സ്ഥിരീകരിച്ചെങ്കിലും, അതേ കഥാപാത്രത്തെയായിരിക്കില്ല താൻ അവതരിപ്പിക്കുന്നതെന്ന് അവർ 2014 ൽ പറഞ്ഞു.
മിക്ക അഭിനേതാക്കളെയും പോലെ, സിനിമയ്ക്ക് വേണ്ടി ഫ്രീ ഡൈവിംഗ് പഠിച്ചാണ് അവർ വെള്ളത്തിനടിയിൽ രംഗങ്ങൾ ചിത്രീകരിക്കുന്നതിൽ പങ്കെടുത്തത്.
സ്റ്റീഫൻ ലാങ് - കേണൽ മൈൽസ് ക്വാറിറ്റ്ച്ച് എന്ന മനുഷ്യൻ.
നാവികളുമായുള്ള അവരുടെ പോരാട്ടത്തിൽ പണ്ടോറയെ കോളനിവൽക്കരിക്കുന്ന മനുഷ്യ സംഘടനയായ ആർഡിഎയുടെ സുരക്ഷാ സേനയെ അദ്ദേഹം നയിച്ചു.
ആദ്യ സിനിമയിലെ സംഭവങ്ങളിൽ നെയ്‌ത്തിരിയാൽ കൊല്ലപ്പെട്ടശേഷം, "മനുഷ്യൻറെ ഓർമ്മകൾ ഉൾക്കൊള്ളുന്ന അവതാർ" എന്ന് വിശേഷിപ്പിക്കപ്പെടുന്ന ഒരു പുനർജന്മമെന്ന നിലയിൽ RDA അയാളെ ഉയിർത്തെഴുന്നേൽപ്പിക്കുകയും കൂടാതെ ജെയ്ക്കിനോടുള്ള പ്രതികാരമുൾപ്പെടെ അവൻ ആരംഭിച്ച യത്നങ്ങൾ പൂർത്തിയാക്കാൻ ശ്രമിക്കുകയും ചെയ്യുന്നു.
കേറ്റ് വിൻസ്ലെറ്റ് - റൊണാൾ : മെറ്റ്കായിന കുലത്തിലെ ഒരു സ്വതന്ത്ര മുങ്ങൽ വിദഗ്ദ്ധയും ടൊനോവാരിയുടെ ഭാര്യയും.
റൊണാലിനെ "നടന്നുകൊണ്ടിരിക്കുന്ന കഥയിലെ ഒരു കേന്ദ്ര കഥാപാത്രം" എന്ന് വിശേഷിപ്പിച്ച കേറ്റ് വിൻസ്‌ലെറ്റ്, മാത്രമല്ല അവളുടെ എല്ലാ സീനുകളുടേയും ചിത്രീകരണത്തിന് ഒരു മാസമേ എടുത്തിട്ടുള്ളൂ എന്നതിനാൽ "ദൈർഘ്യമേറിയ ചിത്രീകരണവുമായി താരതമ്യപ്പെടുത്തുമ്പോൾ താരതമ്യേന കഥാപാത്രം ചെറുതാണ്"  എന്ന് വെളിപ്പെടുത്തിയിരുന്നു.
ഒരേസമയം പെർഫോമൻസ് ക്യാപ്‌ചർ, മോഷൻ ക്യാപ്‌ചർ സാങ്കേതികതളുമായി  അവൾ ആദ്യമായി ജോലി ചെയ്യുന്നതിനെ ഇത് അടയാളപ്പെടുത്തുന്നു.
സിനിമയ്‌ക്കായി അവൾക്കും മറ്റ് അഭിനേതാക്കളെപ്പോലെ ഫ്രീ ഡൈവിംഗ് (. ശ്വസന ഉപകരണം ഉപയോഗിക്കാതെയുള്ള) പഠിക്കേണ്ടിവന്നു; വെള്ളത്തിനടിയിലുള്ള ഒരു രംഗം ചിത്രീകരിക്കുമ്പോൾ, അവൾ ഏഴു മിനിറ്റിലധികം ശ്വാസം അടക്കിപ്പിടിച്ചത് വെള്ളത്തിനടിയിൽ ചിത്രീകരിച്ച ഏതൊരു സിനിമാ സീനിലേക്കാളും മികച്ച ഒരു പുതിയ റെക്കോർഡാണ്.
ക്ലിഫ് കർട്ടിസ് – ടൊനോവാറി:  മെറ്റ്കായിനയിലെ റീഫ് പീപ്പിൾ വംശത്തിന്റെ നേതാവും റൊണാലിന്റെ ഭർത്താവും.
ജിയോവന്നി റിബിസി - പാർക്കർ സെൽഫ്രിഡ്ജ് : RDA ഖനന പ്രവർത്തനത്തിന്റെ മുൻ കോർപ്പറേറ്റ് അഡ്മിനിസ്ട്രേറ്റർ.
ഈഡി ഫാൽക്കോ - ജനറൽ ഫ്രാൻസെസ് ആർഡ്‌മോർ : ആർഡിഎയുടെ താൽപ്പര്യങ്ങളുടെ ചുമതലയുള്ള കമാൻഡർ.
ബ്രണ്ടൻ കോവൽ - ക്യാപ്റ്റൻ മിക്ക് സ്‌കോർസ്‌ബി :  പണ്ടോറ ഗ്രഹത്തിലെ ഒരു സ്വകാര്യ മേഖലയിലെ സമുദ്ര വേട്ടയാടൽ കപ്പലിന്റെ തലവൻ.
ജെമൈൻ ക്ലെമന്റ് - ഡോ. ഇയാൻ ഗാർവിൻ : ഒരു മറൈൻ ബയോളജിസ്റ്റ്.
CCH പൗണ്ടർ - മൊവാത്ത് : ഒമാറ്റിക്കായയുടെ ആത്മീയ നേതാവായ നെയ്ത്തിരിയുടെ മാതാവ്.
ജാമി ഫ്ലാറ്റേഴ്‌സ് – നെത്തെയാം : ജെയ്ക്, നെയ്ത്തിരി എന്നിവരുടെ ആദ്യ മകനും മൂത്ത കുട്ടിയും.
ബ്രിട്ടൻ ഡാൾട്ടൺ - ലോക്ക് : ജെയ്ക്ക്, നെയ്‌ത്തിരി എന്നിവരുടെ രണ്ടാമത്തെ മകൻ.
ക്ലോ കോൾമാൻ : ചെറുപ്പക്കാരനായ ലോക്ക് ആയി.
ട്രിനിറ്റി ജോ-ലി ബ്ലിസ് - ടുക്‌റ്റേറി ("ടക്"), ജേക്കിന്റെയും നെയ്‌ത്തിരിയുടെയും എട്ട് വയസ്സുള്ള മകളും ഇളയ കുട്ടിയും.
ബെയ്‌ലി ബാസ് - ട്സിറേയ ("റിയ") : മെറ്റ്‌കായിന കുലത്തിലെ സുന്ദരിയും ശക്തയുമായ സ്വതന്ത്ര മുങ്ങൽ വിദഗ്ധയും ടൊനോവാരിയുടെയും റൊണാലിന്റെയും മകളും.
ഫിലിപ്പ് ഗെൽജോ - അയോനുങ് :  മെറ്റ്‌കായി